Samarqandda sevgan qizini pichoqlagan yigit 5 yilga qamaldi. Bu haqda “Huquq” nashri yozmoqda. Aytilishicha, Doston va Ma’mura bitta sinfda o‘qishgan. Doston Ma’murani uzoq yillar davomida ko‘z ostiga olib kelganiga qaramay, qiz unga ro‘yxushlik bermagan.Ma’mura tibbiyot kollejiga o‘qishga qirgach, Doston uning ortidan keladigan bo‘lgan, lekin shunda ham qizning ko‘ngliga yo‘l topa olmagan. Nihoyat, yigit bir kuni kollejga pichoq ko‘tarib kelib, qizning ortidan tushdi. Pana joyga yetganda u qizning qo‘lidan ushlab to‘xtatib qoldi. Ma’mura yordam so‘rab qichqira boshlaganida, Doston unga pichoq bilan uch marta zarba berdi. Voqea joyiga yetib kelgan odamlar jinoyatchini to‘xtatib qolishdi. Ma’muraning hayoti saqlab qolindi. Doston esa 5 yil 3 oyga ozodlikdan mahrum qilindi.